ΑΠΟΦΑΣΕΙΣ
Αριθμ. απόφ. 65/25-01-2024
Τροποποίηση Κανονισμού Προγράμματος Μεταπτυχιακών Σπουδών του Τμήματος Ιατρικής της
Σχολής Επιστημών Υγείας του Εθνικού και Καποδιστριακού Πανεπιστημίου Αθηνών με τίτλο «Ψυ-
χιατροδικαστική» («MSc in Forensic Psychiatry»).
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
6. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466).
8. Την υπ’ αρ. 1432/20-01-2023 (Β’ 392) απόφαση της
Συγκλήτου του ΕΚΠΑ με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του
ΕΚΠΑ.
9. Την υπ’ αρ. 805/29-06-2018 (Β’ 3472) απόφαση της
Συγκλήτου του ΕΚΠΑ με την οποία επανιδρύθηκε το
Π.Μ.Σ. «Ψυχιατροδικαστική» του Τμήματος Ιατρικής της
Σχολής Επιστημών Υγείας.
10. Την υπ’ αρ. 885/8-9-2021 (Β’ 4748) απόφαση της
Συγκλήτου του ΕΚΠΑ με την οποία εγκρίθηκε ο κανονισμός του Π.Μ.Σ. «Ψυχιατροδικαστική» του Τμήματος
Ιατρικής της Σχολής Επιστημών Υγείας.
11. Το απόσπασμα πρακτικού της Συνέλευσης του Τμήματος Ιατρικής της Σχολής Επιστημών Υγείας του ΕΚΠΑ
(συνεδρίαση 31-10-2023).
12. Το απόσπασμα πρακτικού της Συγκλήτου του ΕΚΠΑ
(5η συνεδρία 13-12-2023).
13. Το γεγονός ότι με την παρούσα δεν προκαλείται δαπάνη εις βάρος του κρατικού προϋπολογισμού,
αποφασίζει:
Την τροποποίηση του Κανονισμού του Προγράμματος Μεταπτυχιακών Σπουδών του Τμήματος Ιατρικής
της Σχολής Επιστημών Υγείας του ΕΚΠΑ με τίτλο «Ψυχιατροδικαστική» («MSc in Forensic Psychiatry»), από το
ακαδημαϊκό έτος 2023-2024, σύμφωνα με τις διατάξεις
του ν. 4957/2022 και τον Κανονισμό Μεταπτυχιακών και
Διδακτορικών Σπουδών του ΕΚΠΑ, ως ακολούθως:
Άρθρο 1
ΑΝΤΙΚΕΙΜΕΝΟ-ΣΚΟΠΟΣ
1.1 Σκοπός του Π.Μ.Σ. «Ψυχιατροδικαστική» είναι η παροχή υψηλού επιπέδου μεταπτυχιακής εκπαίδευσης και
εξειδίκευσης στο ευρύ, αναπτυσσόμενο και διεπιστημονικό αντικείμενο της Ψυχιατροδικαστικής, καθώς και της
προαγωγής της έρευνας που σχετίζεται με το γνωστικό
αντικείμενο του Π.Μ.Σ. Το πρόγραμμα σπουδών θα δώσει
στους/στις φοιτητές/τριες το θεωρητικό και εξειδικευμένο
υπόβαθρο σε επίπεδο μεταπτυχιακών σπουδών, καθώς και
την κλινική και πρακτική εμπειρία στην προσέγγιση των
θεμάτων, που άπτονται του αντικειμένου του Π.Μ.Σ. Ειδικότερα, θα εξειδικεύσει επιστήμονες από την ψυχιατρική,
την ψυχολογία, τη νομική, τη νοσηλευτική, την κοινωνική
εργασία, κ.α. στην προσέγγιση της βίας, επιθετικότητας,
παραβατικότητας και της ψυχικής υγείας, στην αναγνώριση, διαχείριση και αντιμετώπιση των φαινομένων αυτών
και οι οποίοι θα λειτουργήσουν ως αρωγοί στις δικαστικές
υποθέσεις ψυχιατροδικαστικών ασθενών, αλλά και στις
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 888
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
προσπάθειες για την ομαλή κοινωνική τους επανένταξη και
την αποτροπή περαιτέρω παραβατικών συμπεριφορών.
Επιπλέον, το Π.Μ.Σ. «Ψυχιατροδικαστική» στοχεύει
στην παροχή επιστημονικής γνώσης και εμπεριστατωμένης κατάρτισης και εξειδίκευσης στην Ψυχιατροδι-
καστική, ενσωματώνοντας στο πρόγραμμα σπουδών
την απόκτηση γνώσεων Ψυχιατρικής, Παιδοψυχιατρικής,
Ψυχολογίας, Νοσηλευτικής, Νομικής, Ιατροδικαστικής,
Ηθικής και Δεοντολογίας, Κοινωνικής Επανένταξης και
Αποκατάστασης, καθώς και Μεθοδολογίας Έρευνας.
Το Π.Μ.Σ. στοχεύει στην απόκτηση γνώσεων και δεξιοτήτων στην αξιολόγηση, τη φροντίδα, τον έλεγχο και
τη διαχείριση της επικινδυνότητας ή/και των βίαιων
συμπεριφορών ψυχικά πασχόντων ατόμων. Επιπλέον,
παροχή γνώσεων προκειμένου οι απόφοιτοι να έχουν
τις απαραίτητες δεξιότητες, ώστε να λειτουργήσουν
ως υψηλού επιπέδου ειδικοί της Ψυχιατροδικαστικής,
ειδικοί πραγματογνώμονες και τεχνικοί σύμβουλοι σε
δικαστικές διαδικασίες και νομικές υποθέσεις και στην
φροντίδα και διαχείριση ψυχικά πασχόντων παραβατών.
Ακόμη, στόχος του ΠΜΣ είναι η άρτια εκπαίδευση των
φοιτητών στη μεθοδολογία έρευνας των επιστημών υγείας και της ψυχιατροδικαστικής, με στόχο τη δυνατότητα
παραγωγής και εφαρμογής καινούργιας γνώσης.
Επιπρόσθετα, το Π.Μ.Σ. στοχεύει στη δημιουργία επιστημόνων με τις απαιτούμενες δεξιότητες για επιτυχή
σταδιοδρομία στον ιδιωτικό, δημόσιο και ακαδημαϊκό
τομέα, ενώ παράλληλα στοχεύει στην παροχή υψηλού
επιπέδου εξειδίκευσης επιστημόνων που πρόκειται να
στελεχώσουν ψυχιατροδικαστικές δομές που θα αναπτυχθούν υποχρεωτικά στην Ελλάδα, λόγω της μέχρι
τώρα ισχνής ανάπτυξης τους και της αναγνωρισμένης
ανάγκης για την διεύρυνση τους αλλά και λόγω συμβατικών υποχρεώσεων με την ΕΕ.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών στην «Ψυχιατροδικαστική», μετά
την πλήρη και επιτυχή ολοκλήρωση των σπουδών με
βάση το πρόγραμμα σπουδών.
1.3 Οι τίτλοι απονέμονται από το Τμήμα Ιατρικής της
Σχολής Ιατρικών Επιστημών του Εθνικού και Καποδιστριακού Πανεπιστημίου Αθηνών.
1.4 Μαθησιακά αποτελέσματα, προσόντα που αποκτώνται από την επιτυχή παρακολούθηση του Π.Μ.Σ.
Το Πρόγραμμα Σπουδών του Π.Μ.Σ. «Ψυχιατροδικαστική» αποσκοπεί στην παροχή άρτιας θεωρητικής,
ερευνητικής και κλινικής εκπαίδευσης των φοιτητών/
τριών στο γνωστικό αντικείμενο και εφαρμοσμένο πεδίο
της Ψυχιατροδικαστικής.
Με την επιτυχή ολοκλήρωση του Π.Μ.Σ., οι απόφοιτοι/ες θα έχουν αποκτήσει εξειδικευμένες γνώσεις και
δεξιότητες στο ευρύ και αναπτυσσόμενο πεδίο της
Ψυχιατροδικαστικής, προάγοντας όλες τις απαραίτητες
προς τούτο γνώσεις, στάσεις και δεξιότητες. Παράλληλα,
θα έχουν εκπαιδευτεί στη αναγνώριση, διαχείριση και
αντιμετώπιση των φαινομένων εκείνων που σχετίζονται
άμεσα με το πεδίο δράσης της ψυχιατροδικαστικής με
βάση το βιοψυχοκοινωνικό μοντέλο.
Ειδικότερα, με την επιτυχή ολοκλήρωση των απαιτήσεων του προγράμματος του Π.Μ.Σ., οι απόφοιτοι/ες θα
είναι σε θέση:
- Να γνωρίζουν τις αρχές και τα πεδία εφαρμογής της
Ψυχιατροδικαστικής εξειδίκευσης στο δικό τους εργασιακό περιβάλλον και την σημασία της.
- Να γνωρίζουν τη λειτουργία και την εφαρμογή του
βιοψυχοκοινωνικού μοντέλου στην προσέγγιση της ψυχικής και σωματικής υγείας και ασθένειας.
- Να κατανοούν τις έννοιες του δικαίου και της δικαιοσύνης, τους κανόνες τους.
- Να αντιλαμβάνονται τον τρόπο λειτουργίας του συστήματος απονομής δικαιοσύνης.
- Να είναι εξοικειωμένοι με τους κλάδους της νομικής
επιστήμης.
- Να γνωρίζουν στοιχεία του συνταγματικού και ποινικού δικαίου.
- Να γνωρίζουν τις αρχές της εγκληματολογίας και τη
σύνδεση της με τη δικαιοσύνη.
- Να έχουν βασικές γνώσεις στην ψυχιατρική ταξινόμηση και να μπορούν να πραγματοποιήσουν επαρκώς
μία ψυχιατρική αξιολόγηση.
- Να γνωρίζουν τη λειτουργία των ψυχικών διαταραχών συμπεριλαμβανομένων και των διαταραχών προ-
σωπικότητας και τη σύνδεση με τη βίαιη και επιθετική
συμπεριφορά.
- Να γνωρίζουν τις βασικές αναπτυξιακές θεωρίες και
τις θεωρίες της ανθρώπινης συμπεριφοράς στο πλαίσιο
κατανόησης του ανθρώπου και της συμπεριφοράς του.
- Να αναγνωρίζουν τη συμβολή και το ρόλο των νευροεπιστημών στη μελέτη της συμπεριφοράς με έμφαση
στην επιθετικότητα.
- Να κατανοούν τη μεθοδολογία έρευνας στην Ψυχιατροδικαστική και να εφαρμόζουν τις αρχές και τους
κανόνες ηθικής και δεοντολογίας.
- Να γνωρίζουν τις συνιστώσες της βίας, τις μορφές
βίας και τις θεωρίες για την επιθετικότητα.
- Να αξιολογούν τα ιατροδικαστικά ευρήματα και να
ανιχνεύουν την ύπαρξη βίας.
- Να εφαρμόζουν τις γνώσεις σχετικά με τα τοξικολογικά ευρήματα σε περιπτώσεις, που έχει διαπραχθεί
έγκλημα.
- Να γνωρίζουν τους τρόπους διαχείρισης και αντιμετώπισης βίαιων και επιθετικών συμπεριφορών.
- Να διαχειρίζονται περιπτώσεις βίας στο επαγγελματικό πλαίσιο, όπου εργάζονται.
- Να γνωρίζουν και να περιγράφουν τις ψυχικές νόσους
και τις διαταραχές προσωπικότητας που συνδέονται με
την παραβατικότητα.
- Να αναγνωρίζουν και αξιολογούν την ύπαρξη συ νοσηρότητας και διπλής διάγνωσης στην παραβατικότητα
ατόμων με ψυχική διαταραχή
- Να κατέχουν εξειδικευμένες γνώσεις σχετικά με το
σύνολο των ψυχικών διαταραχών, που συνδέονται με
την παραβατικότητα, με απώτερο στόχο την εφαρμογή
αυτών των γνώσεων στην αντιμετώπιση των περιπτώσεων αυτών.
- Να γνωρίζουν τις μορφές των σεξουαλικών εγκλημάτων και να ενεργούν προληπτικά για την αντιμετώπιση
του φαινομένου.
- Να εφαρμόζουν τις γνώσεις, που σχετίζονται με τα
σεξουαλικά εγκλήματα στην αντιμετώπιση των δραστών
και των θυμάτων, καθώς και στην παρουσία τους στο
δικαστήριο ως ειδικοί.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
- Να αναλύουν τη συσχέτιση των εξαρτήσεων και της
εκδήλωσης παραβατικής συμπεριφοράς και να εφαρμόζουν τις γνώσεις και τις δεξιότητες στην αντιμετώπιση
των περιπτώσεων αυτών.
- Να αναγνωρίζουν και να κατανοούν τη σύνδεση των
διαταραχών προσωπικότητας που σχετίζονται με την
εκδήλωση παραβατικής/εγκληματικής συμπεριφοράς.
- Να αναγνωρίζουν την σημασία της διάγνωσης διαταραχής προσωπικότητας σε άτομα με άλλες ψυχικές
διαταραχές που διαπράττουν παραβατικές πράξεις.
- Να γνωρίζουν το πεδίο εφαρμογής της Ψυχιατροδικαστικής στα ζητήματα που αφορούν τα παιδιά και
τους ενήλικες.
- Να παρουσιάζουν με επάρκεια την άποψη τους στα
θέματα Ψυχιατροδικαστικής στα δικαστήρια.
- Να αξιολογούν την επικινδυνότητα της εκδήλωσης
βίαιης ή και επιθετικής συμπεριφοράς στις ψυχιατρικές
κλινικές από συγκεκριμένα άτομα και να έχουν δεξιότητες και ικανότητες έγκαιρης πρόληψης, διαχείρισης και
αντιμετώπισης.
- Να κατέχουν τις γνώσεις και τις δεξιότητες για τη σύνταξη πραγματογνωμοσύνης σε περιπτώσεις βίαιων και
εγκληματικών πράξεων ψυχιατρικών ασθενών, γονεϊκής
επιμέλειας, ικανότητας δικαιοπραξίας.
- Να έχουν τις γνώσεις να εργαστούν είτε ως πραγματογνώμονες είτε ως τεχνικοί σύμβουλο σε δικαστικές και
νομικές υποθέσεις.
- Να εφαρμόζουν τις γνώσεις που απέκτησαν στο
Π.Μ.Σ. στο κλινικό και στο δικαστικό πλαίσιο.
- Να εφαρμόζουν τις κατάλληλες προσεγγίσεις διαχείρισης και αντιμετώπισης των ψυχιατροδικαστικών
ασθενών σε εξωνοσοκομειακές μονάδες, ψυχιατρικά
καταστήματα κράτησης, φυλακές, και στην κοινότητα.
- Να εκπονούν ερευνητικές μελέτες για θέματα που
αφορούν την Ψυχιατροδικαστική.
- Να έχουν τις απαραίτητες δεξιότητες σχεδιασμού
ερευνητικών μελετών με σκοπό την προαγωγή της γνώσης της Ψυχιατροδικαστικής επιστήμης.
- Να εφαρμόζουν τα αποτελέσματα της ερευνητικής
τους μελέτης στην καθημερινή πρακτική.
- Να αναλύουν και να ερμηνεύουν τα αποτελέσματα
της ερευνητικής τους μελέτης.
- Να μελετούν κριτικά τη διεθνή επιστημονική βιβλιογραφία για θέματα Ψυχιατροδικαστικής.
- Να αναγνωρίζουν τη σημασία της διεπιστημονικής
συνεργασίας με επαγγελματίες που δρουν στο πεδίο
εφαρμογής της Ψυχιατροδικαστικής επιστήμης, ψυχίατροι, ψυχολόγοι, νομικοί, νοσηλευτές, κοινωνικοί λει-
τουργοί, κ.α.
- Να εφαρμόζουν κοινή γλώσσα επικοινωνίας οι διάφορες ειδικότητες που καλούνται να συνεργαστούν
και η διεπιστημονική συνεργασία να αποσκοπεί στην
καλύτερη αντιμετώπιση των φαινομένων.
- Να εργάζονται σταθερά ως μέλη ειδικών διεπιστημονικών ομάδων προς την διαμόρφωση καλών πρακτικών
στην Ψυχιατροδικαστική.
Επιπλέον, οι απόφοιτοι του Π.Μ.Σ. θα μπορούν:
- Να διδάσκουν σε σεμινάρια σχετικά με τη βία, το
στίγμα της ψυχικής διαταραχής και την παραβατικότητα.
- Να στελεχώσουν Ψυχιατροδικαστικές Μονάδες Γενικών Νοσοκομείων, Ψυχιατρικά Καταστήματα Κράτησης,
Καταστήματα Κράτησης, ξενώνες και κέντρα ημέρας για
παραβατικούς ψυχιατρικούς ασθενείς, που διευθύνονται
από Μ.Κ.Ο., ποικίλους κρατικούς και μη κρατικούς οργανισμούς/φορείς και δομές που σχετίζονται καθ’ οιον-
δήποτε τρόπο με την φροντίδα σωματικής και ψυχικής
υγείας με μεγαλύτερη εξειδίκευση σε περιθωριοποιημένους πληθυσμούς.
- Να απασχοληθούν σε θέσεις που απαιτούν υψηλό
επίπεδο γνώσεων και δεξιοτήτων του γνωστικού αντικειμένου της Ψυχιατροδικαστικής.
- Να εκπονούν ερευνητικές μελέτες που προάγουν τη
γνώση στο πεδίο της Ψυχιατροδικαστικής.
- Να έχουν αναγνωρισμένη εξοικείωση με τις δικαστικές διαδικασίες και θα μπορούν να εργασθούν είτε
ως Πραγματογνώμονες είτε ως Τεχνικοί Σύμβουλοι σε
υποθέσεις Αστικού ή Ποινικού Δικαίου.
Επίσης, μετά την απόκτηση του Διπλώματος Μεταπτυχιακών Σπουδών οι απόφοιτοι θα δύνανται να προχωρή-
σουν στην εκπόνηση διδακτορικής διατριβής, εφόσον
έχουν επιδείξει τις κατάλληλες γνώσεις, δεξιότητες και
στάσεις και κρίνονται κατάλληλοι προς τούτο.
Άρθρο 2
ΔΟΜΗ ΚΑΙ ΟΡΓΑΝΑ ΤΟΥ Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με το νόμο 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο του Τμήματος Ιατρικής της Σχολής Επιστημών Υγείας, αρμόδια όργανα είναι:
2.2.1 Η Συνέλευση του Τμήματος Ιατρικής της Σχολής
Επιστημών Υγείας. Αρμοδιότητες της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. του Τμήματος Ιατρικής
της Σχολής Επιστημών Υγείας,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠ.Μ.Σ. στα οποία
συμμετέχει το Τμήμα Ιατρικής της Σχολής Ιατρικών Επιστημών Υγείας,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων/ουσών του Π.Μ.Σ. και δύναται να αναθέτει επικου-
ρικό διδακτικό έργο σε Π.Μ.Σ. στους υποψήφιους διδάκτορες του Τμήματος Ιατρικής της Σχολής Επιστημών
Υγείας, υπό την επίβλεψη διδάσκοντος του Π.Μ.Σ.,
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών του Τμήματος Ιατρικής της Σχολής Επιστημών Υγείας,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης του Τμήματος Ιατρικής της Σχολής Επιστημών Υγείας οι αρμοδιότητες των
περ. δ) και στ) δύναται να μεταβιβάζονται στη Σ.Ε. του
Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. του Τμήματος Ιατρικής
της Σχολής Επιστημών Υγείας και ομότιμους καθηγητές/
τριες, που έχουν συναφές γνωστικό αντικείμενο με αυτό
του Π.Μ.Σ. και αναλαμβάνουν διδακτικό έργο στο Π.Μ.Σ.
Τα μέλη της Σ.Ε. καθορίζονται με απόφαση της Συνέλευσης του Τμήματος Ιατρικής της Σχολής Επιστημών
Υγείας. Η Σ.Ε. είναι αρμόδια για την παρακολούθηση και
τον συντονισμό της λειτουργίας του προγράμματος και
ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος Ιατρικής της Σχολής Επιστημών Υγείας,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος Ιατρικής της Σχολής Επιστημών Υγείας την κατανομή του
διδακτικού έργου, καθώς και την ανάθεση διδακτικού
έργου,
στ) εισηγείται προς τη Συνέλευση του Τμήματος Ιατρικής της Σχολής Επιστημών Υγείας την πρόσκληση
Επισκεπτών Καθηγητών για την κάλυψη διδακτικών
αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος Ιατρικής της Σχολής Επιστημών
Υγείας,
η) εισηγείται προς τη Συνέλευση του Τμήματος Ιατρικής της Σχολής Επιστημών Υγείας την ανακατανομή των
μαθημάτων μεταξύ των ακαδημαϊκών εξαμήνων, καθώς
και θέματα που σχετίζονται με την ποιοτική αναβάθμιση
του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. του Τμήματος Ιατρικής της Σχολής Επιστημών Υγείας κατά προτεραιότητα βαθμίδας καθηγητή ή
αναπληρωτή καθηγητή και ορίζεται με απόφαση της
Συνέλευσης του Τμήματος Ιατρικής της Σχολής Επιστημών Υγείας για διετή θητεία, με δυνατότητα ανανέωσης
χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση του
Τμήματος Ιατρικής της Σχολής Επιστημών Υγείας,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία του Τμήματος Ιατρικής της Σχολής
Επιστημών Υγείας είναι αρμόδια για τη γραμματειακή
και διοικητική υποστήριξη του Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική υποστήριξη, οι οποίοι και πάλι βρίσκονται υπό την
επιστασία της Γραμματείας του Τμήματος Ιατρικής της
Σχολής Επιστημών Υγείας.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο Π.Μ.Σ. γίνονται δεκτοί πτυχιούχοι πανεπιστημίων των Σχολών/των Τμημάτων Ιατρικής, Ψυχολογίας,
Νομικής, Νοσηλευτικής, Κοινωνικής Εργασίας, Κοινωνιολογίας, Αστυνομίας, Εργοθεραπείας και άλλων Σχολών/
Τμημάτων συναφούς αντικειμένου της ημεδαπής ή Σχολών/Τμημάτων αναγνωρισμένων ομοταγών ιδρυμάτων
της αλλοδαπής, καθώς και πτυχιούχοι Τ.Ε.Ι./Α.Τ.Ε.Ι. συναφούς γνωστικού αντικειμένου.
3.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε σαράντα πέντε (45) άτομα συνολικά. Ο ανώτα-
τος αριθμός εισακτέων προσδιορίζεται σύμφωνα με τον
αριθμό των διδασκόντων του Π.Μ.Σ. και την αναλογία
φοιτητών-διδασκόντων, την υλικοτεχνική υποδομή, τις
αίθουσες διδασκαλίας, την απορρόφηση των διπλωματούχων από την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
Άρθρο 4
ΤΡΟΠΟΣ ΕΙΣΑΓΩΓΗΣ
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
4.2 Κάθε δεύτερο έτος (εαρινό εξάμηνο) (εκτός εάν
συντρέχουν ειδικοί λόγοι για τους οποίους αποφασίζει
η Συνέλευση του Τμήματος Ιατρικής της Σχολής Επιστημών Υγείας), με απόφαση της Συνέλευσης του Τμήματος
Ιατρικής της Σχολής Επιστημών Υγείας του Ε.Κ.Π.Α, δημοσιεύεται και αναρτάται στην ιστοσελίδα του Τμήματος
Ιατρικής της Σχολής Επιστημών Υγείας και του Ιδρύματος
προκήρυξη για την εισαγωγή μεταπτυχιακών φοιτητών/
τριών στο Π.Μ.Σ. Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του
Π.Μ.Σ., σε προθεσμία που ορίζεται κατά την προκήρυξη
και μπορεί να παραταθεί με απόφαση της Συνέλευσης
του Τμήματος Ιατρικής της Σχολής Επιστημών Υγείας.
4.3 Η Συνέλευση του Τμήματος Ιατρικής της Σχολής
Επιστημών Υγείας αναθέτει στη Σ.Ε. τη διαδικασία επιλογής των εισακτέων.
4.4 Απαραίτητα δικαιολογητικά είναι:
1. Αίτηση συμμετοχής σε ειδικό έντυπο, το οποίο αναρτάται μαζί με την προκήρυξη του Π.Μ.Σ. στην ιστοσελίδα
του Τμήματος Ιατρικής της Σχολής Επιστημών Υγείας,
καθώς και στην ιστοσελίδα του Π.Μ.Σ..
2. Πλήρες βιογραφικό σημείωμα στο οποίο να επισυνάπτονται με αριθμητική σειρά όλα τα πιστοποιητικά,
βεβαιώσεις κ.λπ., τα οποία θα πιστοποιούν κάθε στοιχείο
που αναφέρεται στο βιογραφικό σημείωμα.
Η Σ.Ε. αξιολογεί μόνο τα στοιχεία της Αίτησης και του
Βιογραφικού Σημειώματος, τα οποία αποδεικνύονται με
τα αντίστοιχα πιστοποιητικά.
3. Φωτοτυπία δύο όψεων της αστυνομικής ταυτότητας.
4. Αντίγραφο πτυχίου/διπλώματος με σαφή το βαθμό πτυχίου και το χαρακτηρισμό του («Καλώς», «Λίαν
καλώς», «Άριστα»).
5. Αναγνώριση τίτλου σπουδών από το ΔΟΑΤΑΠ για
όσους έχουν τίτλους σπουδών από ΑΕΙ της αλλοδαπής.
6. Αναλυτική βαθμολογία προπτυχιακών μαθημάτων.
7. Πιστοποιητικό γλωσσομάθειας αγγλικής γλώσσας
(επίπεδο Β2 ή ανωτέρου).
8. Πιστοποιητικό χειρισμού Ηλεκτρονικών Υπολογιστών ή επικυρωμένη υπεύθυνη δήλωση, στην οποία ο
υποψήφιος θα δηλώνει ότι έχει γνώσεις χειρισμού των
βασικών προγραμμάτων των Ηλεκτρονικών Υπολογιστών (Word, Excel, Internet, Windows, Powerpoint).
(Η Υπεύθυνη δήλωση πρέπει είτε να είναι σε ηλεκτρονική
μορφή από το.gov.gr, ή θεωρημένη για το γνήσιο της
υπογραφής.)
9. Δύο Συστατικές επιστολές.
10. Σύντομο Σημείωμα στο οποίο οι υποψήφιοι αναφέρουν τα κριτήρια βάσει των οποίων επέλεξαν το συγκε-
κριμένο Πρόγραμμα Μεταπτυχιακών Σπουδών.
11. Αντίγραφο δεύτερου πτυχίου πανεπιστημίου/Α.Τ.Ε.Ι. σε συναφές αντικείμενο με το γνωστικό αντι-
κείμενο του Π.Μ.Σ. (εάν υπάρχει).
12. Αντίγραφο μεταπτυχιακού τίτλου σπουδών ή/και
διδακτορικού διπλώματος σε συναφές αντικείμενο με το
γνωστικό αντικείμενο του Π.Μ.Σ (εάν υπάρχει).
13. Αποδεικτικά παρακολούθησης μετεκπαιδευτικών
προγραμμάτων/επιμορφώσεων/σεμιναρίων σχετικών
με το αντικείμενο του Π.Μ.Σ. (εάν υπάρχουν).
14. Αποδεικτικά ερευνητικής δραστηριότητας σε θέματα σχετικά με το αντικείμενο του Π.Μ.Σ. (η ερευνητική
δραστηριότητα περιλαμβάνει την ερευνητική εμπειρία,
την παρακολούθηση συνεδρίων και ημερίδων, καθώς
και τις επιστημονικές ανακοινώσεις και δημοσιεύσεις)
(εάν υπάρχουν).
15. Αποδεικτικά εργασιακής εμπειρίας, εθελοντικής
εργασίας και κλινικής άσκησης, σε οργανισμούς, δομές,
φορείς ή υπηρεσίες υγείας σχετικές με το αντικείμενο
του Π.Μ.Σ μετά τη λήψη του πτυχίου (εάν υπάρχουν).
16. Πιστοποιητικό ελληνομάθειας ή επαρκής, διαπιστωμένη από τη Σ.Ε., γνώση της ελληνικής γλώσσας για
αλλοδαπούς υποψήφιους, οι οποίοι επιθυμούν να συμμετέχουν στο Π.Μ.Σ.
17. Υπεύθυνη δήλωση στην οποία να αναγράφεται:
«Δηλώνω ότι στην αίτησή μου για υποψηφιότητα συμμετοχής στο Π.Μ.Σ. «Ψυχιατροδικαστική» του ακαδη-
μαϊκού έτους (συμπληρώνεται ανάλογα) έχω επισυνάψει τα Δικαιολογητικά 1, 2, 3, 4 (για παράδειγμα), τα
οποία είναι γνήσια και έχουν αληθές περιεχόμενο» (Η
υπεύθυνη δήλωση πρέπει είτε να είναι σε ηλεκτρονική
μορφή από το gov.gr, ή θεωρημένη για το γνήσιο της
υπογραφής).
18. Υπεύθυνη δήλωση όπου θα δηλώνεται (μόνο για
τους κατόχους άνω του ενός πτυχίου), σύμφωνα με ποιο
πτυχίο από αυτά που καταθέτουν θα αξιολογηθούν. (Η
Υπεύθυνη δήλωση πρέπει είτε να είναι σε ηλεκτρονική
μορφή από το gov.gr, ή θεωρημένη για το γνήσιο της
υπογραφής).
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Προκειμένου να αναγνωριστεί ένας τίτλος σπουδών
πρέπει το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων,
που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του Νόμου 4957/2022, τότε
ο υποψήφιος υποχρεούται να προσκομίσει βεβαίωση
τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Γενικός βαθμός πτυχίου (7%).
- Γενικός βαθμός δεύτερου πτυχίου σε συναφές αντικείμενο με το γνωστικό αντικείμενο του Π.Μ.Σ. (εάν
υπάρχει) (2%).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
- Συνάφεια του πτυχίου ΑΕΙ και των γνώσεων του υποψηφίου με το γνωστικό αντικείμενο του Π.Μ.Σ. (10%).
- Μεταπτυχιακό Δίπλωμα Σπουδών ή/και Διδακτορικό
Δίπλωμα σε συναφές αντικείμενο με το γνωστικό αντικείμενο του Π.Μ.Σ. (10%).
- Παρακολούθηση μετεκπαιδευτικών προγραμμάτων/
επιμορφώσεων/σεμιναρίων σχετικών με το αντικείμενο
του Π.Μ.Σ. (5%).
- Ερευνητική δραστηριότητα σε θέματα σχετικά με το
αντικείμενο του Π.Μ.Σ (η ερευνητική δραστηριότητα περιλαμβάνει την ερευνητική εμπειρία, την παρακολούθη-
ση συνεδρίων και ημερίδων, καθώς και τις επιστημονικές
ανακοινώσεις και δημοσιεύσεις) (16%).
- Εργασιακή εμπειρία, εθελοντική εργασία και κλινική
άσκηση, σε οργανισμούς, φορείς, δομές ή υπηρεσίες
υγείας σχετικές με το αντικείμενο του Π.Μ.Σ. (10%).
- Προφορική συνέντευξη όπου εκτιμώνται μεταξύ
άλλων οι γνώσεις, οι δεξιότητες, η δυνατότητα και το
κίνητρο (motivation) των υποψηφίων να ανταποκριθούν
στις απαιτήσεις του Π.Μ.Σ., και η πρόθεσή τους να απασχοληθούν σε αντικείμενα σχετικά με το Π.Μ.Σ (40%).
Η Σ.Ε. αξιολογεί μόνο τα στοιχεία της Αίτησης και του
Βιογραφικού Σημειώματος, τα οποία αποδεικνύονται με
τα αντίστοιχα πιστοποιητικά. Υποψήφιοι/ες που δεν υποβάλουν τα απαραίτητα - κατά περίπτωση - δικαιολογητι-
κά (από παρ. 4.4) ή δεν προσέρχονται στη συνέντευξη,
αποκλείονται από τη διαδικασία και δεν αξιολογούνται
περαιτέρω.
4.7 Με βάση τα συνολικά κριτήρια, η Σ.Ε. καταρτίζει
τον πίνακα αξιολόγησης των φοιτητών/τριων και τον
καταθέτη προς έγκριση στη Συνέλευση του Τμήματος
Ιατρικής της Σχολής Επιστημών Υγείας.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός δέκα (10) εργάσιμων ημερών
από την απόφαση της Συνέλευσης του Τμήματος Ιατρικής
της Σχολής Επιστημών Υγείας.
Σε περίπτωση ισοβαθμίας (με μαθηματική στρογγυλοποίηση στην ακέραια μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ούσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Ένσταση κατά των πινάκων επιτυχόντων/ουσών μεταπτυχιακών φοιτητών/ριών μπορεί να πραγματοποιηθεί
εντός πέντε (5) εργάσιμων ημερών από την ημερομηνία ανακοίνωσής τους. Οι ενστάσεις εξετάζονται από τα
αρμόδια όργανα του ΕΚΠΑ, σύμφωνα με την ισχύουσα
νομοθεσία.
Άρθρο 5
ΔΙΑΡΚΕΙΑ ΦΟΙΤΗΣΗΣ
5.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε τέσσερα (4) ακαδημαϊκά εξάμηνα,
στα οποία περιλαμβάνεται και ο χρόνος εκπόνησης διπλωματικής εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του/της φοιτητή/τριας και έγκριση από
τη Συνέλευση του Τμήματος Ιατρικής της Σχολής Επιστημών Υγείας. Η παράταση δεν υπερβαίνει τα δύο εξάμηνα.
Έτσι, ο ανώτατος επιτρεπόμενος χρόνος ολοκλήρωσης
των σπουδών ορίζεται στα έξι (6) ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση του Τμήματος Ιατρικής της Σχολής
Επιστημών Υγείας, δύνανται να διακόψουν τη φοίτησή
τους για χρονική περίοδο που δεν υπερβαίνει τα δύο (2)
συνεχόμενα εξάμηνα. Αναστολή φοίτησης χορηγείται για
σοβαρούς λόγους (στρατιωτική θητεία, ασθένεια, λοχεία,
απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
Ο/η φοιτητής/τρια ο/η οποίος/α θα επαναλάβει τη
φοίτησή του/της, είναι υποχρεωμένος/η να παρακολουθήσει όλα τα μαθήματα, πρακτικές ασκήσεις κ.λπ., στα
οποία δεν είχε αξιολογηθεί επιτυχώς πριν την αναστολή
της φοίτησής του/της. Ο/η μεταπτυχιακός/η φοιτητής/
τρια ο/η οποίος/α λαμβάνει άδεια αναστολής φοίτησης,
όταν επαναλάβει την φοίτησή του/της, εξακολουθεί να
υπάγεται στο καθεστώς φοίτησης του χρόνου εγγραφής
του/της ως μεταπτυχιακού/ης φοιτητή/τριας.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση από
τη Σ.Ε., η οποία και εισηγείται στη Συνέλευση του Τμήματος Ιατρικής της Σχολής Επιστημών Υγείας.
Άρθρο 6
ΠΡΟΓΡΑΜΜΑ ΣΠΟΥΔΩΝ
6.1 Το Π.Μ.Σ. ξεκινά το χειμερινό εξάμηνο κάθε δύο
ακαδημαϊκά έτη. Η φοίτηση ολοκληρώνεται σε τέσσερα
(4) εξάμηνα.
6.2 Για την απόκτηση διπλώματος του Π.Μ.Σ. απαιτούνται συνολικά εκατόν είκοσι (120) πιστωτικές μονάδες
(ECTS). Όλα τα μαθήματα διδάσκονται εβδομαδιαίως
και, κατά περίπτωση, περιλαμβάνουν πρακτική άσκηση,
ερευνητική απασχόληση και συγγραφή επιστημονικών
εργασιών, ενώ είναι υποχρεωτική και η εκπόνηση διπλωματικής εργασίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
6.3 Η γλώσσα διδασκαλίας η ελληνική και κατά περίπτωση η αγγλική γλώσσα (π.χ. πρόσκληση ξένων ομι-
λητών), ενώ η γλώσσα συγγραφής της μεταπτυχιακής
διπλωματικής εργασίας είναι η ελληνική ή η αγγλική
γλώσσα.
6.4 Κατά τη διάρκεια των σπουδών, οι μεταπτυχιακοί/
ες φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, πρακτική
άσκηση, η οποία συνδέεται με τα μαθήματα, ερευνητική
απασχόληση και συγγραφή επιστημονικών εργασιών,
καθώς και σε εκπόνηση μεταπτυχιακής διπλωματικής
εργασίας.
6.5 Η εκπόνηση της διπλωματικής εργασίας πραγματοποιείται στο δ’ εξάμηνο σπουδών και πιστώνεται με
δεκαπέντε (15) ECTS.
6.6 Στο πλαίσιο του προγράμματος σπουδών του
Π.Μ.Σ. πραγματοποιείται πρακτική άσκηση, η οποία συνδέεται με τα μαθήματα στο Π.Μ.Σ. σε φορείς/δομές που
σχετίζονται με το γνωστικό αντικείμενο του Π.Μ.Σ. και
ορίζονται από τη συντονιστική επιτροπή προς απόκτηση της απαιτούμενης πρακτικής εμπειρίας. Η πρακτική
άσκηση είναι υποχρεωτική.
6.7 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.8 Το ενδεικτικό πρόγραμμα των μαθημάτων διαμορφώνεται ως εξής:
Α΄ εξάμηνο
Υποχρεωτικά Μαθήματα
Διδ. ώρες/εβδ.
ECTS
Δίκαιο και Δικαιοσύνη
Δικαστήρια και Θεσμοί
Κατάταξη Ψυχικών Διαταραχών –
Βιοψυχοκοινωνικό Μοντέλο
Ψυχικές Λειτουργίες
Αναπτυξιακές Θεωρίες
Θεωρίες για την Ανθρώπινη Συμπεριφορά
Νευροεπιστήμες
Μεθοδολογία Έρευνας
Σύνολο
Β΄ εξάμηνο
Υποχρεωτικά Μαθήματα
Διδ. ώρες /εβδ.
ECTS
Ηθική: Εφαρμοσμένη Φιλοσοφία
Πρακτική Ηθική και Δεοντολογία
Βία και Θεωρίες Επιθετικότητας
Κοινωνιολογική – Εγκληματολογική
Θεώρηση Βίας
Βία – Ιατροδικαστικά Δεδομένα
Διαχείριση – Αντιμετώπιση Βίας
Σύνολο
Γ΄ εξάμηνο
Υποχρεωτικά Μαθήματα
Διδ. ώρες/εβδ.
ECTS
Ψυχική Νόσος και Παραβατικότητα
Άλλες Ψυχικές Διαταραχές και
Παραβατικότητα – Δικαιοπραξία
Σεξουαλικά Εγκλήματα
Εξαρτήσεις και Παραβατικότητα
Ειδικά Θέματα
Διαταραχές Προσωπικότητας και Έγκλημα
Ψυχιατροδικαστική Παιδιών και Εφήβων
Προσποίηση – Υπόκριση
Σύνολο
Δ΄εξάμηνο
Υποχρεωτικά Μαθήματα
Διδ. ώρες/εβδ.
ECTS
Πραγματογνώμων και Δίκη
Παρουσία στο Δικαστήριο
Έρευνα στην Ψυχιατροδικαστική
Διπλωματική Εργασία
Σύνολο
Γενικό Σύνολο
6.9 Περιεχόμενο/Περιγραφή μαθημάτων
Α’ Εξάμηνο
Οι φοιτητές του Π.Μ.Σ. προέρχονται από διαφορετικές επιστήμες όπως νομική, επιστήμες υγείας εγκλημα-
τολογία, κοινωνιολογία κ.α. το οποίο συνεπάγεται ότι
είναι απαραίτητο στο πρώτο εξάμηνο των σπουδών
τους να αποκτήσουν ένα «ελάχιστο» κοινών γνώσεων
νομικής και ψυχιατρικής που να επιτρέπει την κατοχή
μίας «κοινής βάσης» γνώσεων γενικότερα ευοδώνοντας
την απρόσκοπτη επικοινωνία μεταξύ φοιτητών και διδασκόντων
1) Δίκαιο και Δικαιοσύνη:
Το μάθημα στοχεύει στην εξοικείωση των φοιτητών
(ιδίως αυτών χωρίς υπόβαθρο γνώσεων νομικής) με το
δίκαιο και τη δικαιοσύνη. Στο πλαίσιο του μαθήματος
αναπτύσσεται η έννοια του δικαίου και της δικαιοσύνης
και πραγματοποιείται η ιστορική αναδρομή σχετικά με
το δίκαιο και τη δικαιοσύνη. Οι φοιτητές θα γνωρίσουν
τη στοιχειώδη διάκριση των κλάδων Δικαίου και θα αναλύουν τα στοιχεία της δίκης. Το μάθημα περιλαμβάνει
επίσης την ανάλυση του συστήματος απονομής δικαιοσύνης και την εξοικείωση με τα στοιχεία της μεθοδο-
λογίας δικαίου.
2) Δικαστήρια και Θεσμοί:
Το μάθημα «Δικαστήρια και Θεσμοί» αποσκοπεί στην
παροχή γνώσεων που θα βοηθήσουν τους φοιτητές να
κατανοήσουν τις έννοιες του Δικαίου και της Δικαιοσύνης. Στο πλαίσιο του μαθήματος αναλύονται τα στοιχεία
συνταγματικού δικαίου, αναπτύσσονται τα στοιχεία αστικού δικαίου και ποινικού δικαίου. Επιπλέον, αναλύονται
οι δικονομικές αρχές και γίνεται μια εισαγωγή στις αρχές
της Εγκληματολογίας. Η ομάδα των μαθημάτων αυτή
στοχεύει στην κατάκτηση γνώσεων και στην καλλιέργεια
των αναγκαίων δεξιοτήτων των φοιτητών στους τομείς
της εφαρμοσμένης εγκληματολογίας στην απονομή της
δικαιοσύνης.
3) Κατάταξη ψυχικών διαταραχών-Βιοψυχοκοινωνικό
μοντέλο:
Μετά την εισαγωγή και την εξοικείωση με σημαντικές
βασικές νομικές και εγκληματολογικές έννοιες και αρχές,
το μάθημα αυτό στοχεύει αρχικά στην ενημέρωση των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
φοιτητών στην ιστορική εξέλιξη της ψυχιατρικής. Στη
συνέχεια, επικεντρώνεται στην κατανόηση της σημασίας
και εκμάθησης της κατάταξης των ψυχικών νόσων, των
συστημάτων με βάση τα οποία κατατάσσονται και τη
χρησιμότητα της ταξινόμησης.
Συγχρόνως στοχεύει στην ολοκληρωμένη κατανόηση
της ανάπτυξης του Βιοψυχοκοινωνικού μοντέλου, της
σημασίας του και της εφαρμογής του στην πράξη. Περαιτέρω, αποσκοπεί στην εξοικείωση των φοιτητών στην
εφαρμογή της ψυχιατρικής συνέντευξης, ενώ παράλληλα θέτονται τα στοιχεία που αξιολογούνται κατά τη λήψη
του ψυχιατρικού ιστορικού. Αντίστοιχα, περιλαμβάνεται
η εξοικείωση με την παιδοψυχιατρική συνέντευξη και
αξιολογείται το παιδοψυχιατρικό ιστορικό.
4) Ψυχικές λειτουργίες:
Το μάθημα αποσκοπεί στην παροχή γνώσεων που θα
βοηθήσουν τους φοιτητές να κατανοήσουν τις ψυχικές
λειτουργίες και τις διαταραχές που αναπτύσσονται.
Στο πλαίσιο του μαθήματος στόχος είναι η απόκτηση του θεωρητικού υποβάθρου της αναγνώρισης των
διαφόρων ψυχικών λειτουργιών, των χαρακτηριστικών
τους, του ρόλου και της σημασίας τους. Εν συνεχεία, το
μάθημα επικεντρώνεται στην κατανόηση των διαταραχών των ψυχικών λειτουργιών. Το μάθημα επιδιώκει οι
φοιτητές να αποκτήσουν την απαραίτητη εκπαίδευση,
ώστε να αξιολογούν το πως οι ψυχικές λειτουργίες επηρεάζονται στα άτομα με ψυχοπαθολογία. Επιπλέον, στό-
χος του μαθήματος είναι να αξιολογούν οι φοιτητές την
επίδραση των διαταραχών στις ψυχικές λειτουργίες στην
εμφάνιση δυσκολιών στην καθημερινότητα, με απώτερο σκοπό την κατάλληλη υποστήριξη των πασχόντων
ατόμων.
5) Αναπτυξιακές θεωρίες:
Το μάθημα αποσκοπεί στην απόκτηση των γνώσεων
εκείνων που θα βοηθήσουν τους φοιτητές στην κατανόηση της ανάπτυξης του ανθρώπου, μέσα από τις πιο
βασικές θεωρίες που υπάρχουν καθώς και στην αναγνώριση και εξήγηση του τρόπου συμπεριφοράς μέσω των
θεωριών αυτών.
Στο πλαίσιο του μαθήματος θα αναπτυχθούν οι θεωρίες ανάπτυξης των Piaget, Freud, Erikson, Bowlby. Στόχος
είναι η κατανόηση του τρόπου με τον οποίο η γνωστική,
γλωσσική, συναισθηματική και κοινωνική ανάπτυξη συμβαίνει στις διάφορες ηλικιακές φάσεις, βρεφική, προσχο-
λική, σχολική και εφηβική ηλικία.
Το μάθημα στοχεύει επίσης αρχικά στην εξοικείωση
και στη συνέχεια στην κατανόηση της θεωρία του Νου,
ώστε οι φοιτητές να αποκτήσουν γνώσεις σχετικά με το
πως το άτομο αποδίδει στον εαυτό και στους άλλους
νοητικές καταστάσεις, όπως πεποιθήσεις, επιθυμίες,
προθέσεις, προσδοκίες και συναισθήματα, και να τις
χρησιμοποιεί στην πρόβλεψη και ερμηνεία της συμπεριφοράς των άλλων.
Ακόμη, το μάθημα περιλαμβάνει την ανάπτυξη της
θεωρίας της ηθολογίας, ως σημαντικής θεωρίας τόσο
για την κατανόηση της ανάπτυξης του ατόμου, όσο και
της επιθετικής συμπεριφοράς.
6) Θεωρίες για την ανθρώπινη συμπεριφορά:
Η ενότητα αυτή αποσκοπεί στην κατανόηση των θεωριών της ανθρώπινης συμπεριφοράς. Στοχεύει στην
εισαγωγή και εξοικείωση των φοιτητών με τις βασικές
θεωρίες της ανθρώπινης συμπεριφοράς. Αναπτύσσονται οι συμπεριφορικές, γνωσιακές, ψυχαναλυτικές και
συστημικές θεωρίες, που θα επιτρέψουν τους φοιτητές
στο να αναγνωρίζουν το θεωρητικό πλαίσιο στο οποίο
κινούνται οι διάφορες συμπεριφορικές αναλύσεις, τις
διαφορές αυτών των θεωριών και την σημασία τους στην
προσέγγιση της μελέτης, αλλά και του τρόπου που προσεγγίζουν την ανθρώπινη συμπεριφορά.
Επιπλέον, στόχος του μαθήματος είναι η εκμάθηση των
θεωριών προσωπικότητας και ο τρόπος με τον οποίο εξηγούν και περιγράφουν την ανάπτυξη της προσωπικότητας.
Τέλος, στόχος του μαθήματος είναι η γνώση και κατανόηση της ανάπτυξης της ανθρώπινης συμπεριφοράς
και προσωπικότητας, η σύνδεση της και η σχέση της με
την ανάπτυξη της παραβατικής συμπεριφοράς και πως
αυτή εξελίσσεται στον πληθυσμό των ατόμων με εγκληματική συμπεριφορά και ψυχική διαταραχή.
7) Νευροεπιστήμες:
Το μάθημα αποσκοπεί στην παροχή γνώσεων που θα
βοηθήσουν τους φοιτητές να κατανοήσουν τη συμβολή
των νευροεπιστημών στη μελέτη και κατανόηση των
διαταραχών νόησης και συμπεριφοράς στην ανάπτυξη
της επιθετικότητας.
Το μάθημα περιλαμβάνει τη γνωριμία των φοιτητών
με τις νευροεπιστήμες. Αναπτύσσονται τα θεμελιώδη
στοιχεία των νευροεπιστημών, η ανάπτυξη του κεντρικού νευρικού συστήματος και η λειτουργική ανατομία
των διαταραχών νόησης και συμπεριφοράς. Επιπλέον,
στοχεύει στην κατανόηση και την απόκτηση γνώσεων
σχετικά με τη νευροβιολογία της επιθετικότητας, γνώσεις
απαραίτητες για να έχουν τα εφόδια να αναλύουν την
συμπεριφορά ατόμων που είναι βίαια και να κατανοούν
τους παραβατικούς, επιθετικούς ή βίαιους ψυχιατρικούς
ασθενείς, με απώτερο στόχο την παροχή της ορθής φροντίδας και αντιμετώπισης, αλλά και της λήψης μέτρων
για τη μείωση της επιθετικότητας.
8) Μεθοδολογία έρευνας:
Στόχος του μαθήματος είναι η απόκτηση γνώσεων,
δεξιοτήτων και ικανοτήτων που αφορούν τον σχεδιασμό και υλοποίηση ερευνητικής μελέτης. Περαιτέρω το
μάθημα στοχεύει στην κατανόηση και εφαρμογή της
μεθοδολογίας της έρευνας και των αρχών της βιοστατιστικής στην εκπόνηση ερευνητικών μελετών.
Στο μάθημα επιδιώκεται η εξοικείωση των φοιτητών
με τον σχεδιασμό της ερευνητικής μελέτης, τις παραμέτρους που χρειάζεται να αξιολογεί και να συμπεριλαμ-
βάνει στη μελέτη του.
Οι φοιτητές εκπαιδεύονται στους τρόπους αναζήτησης της σχετικής βιβλιογραφίας για το υπό μελέτη θέμα
τους, τεκμηριώνοντας με κριτικό τρόπο την επιλογή της
βιβλιογραφίας, που θα υποστηρίξει το προς μελέτη θέμα.
Επιπλέον, οι φοιτητές εκπαιδεύονται στον τρόπο που
πρέπει να προσεγγίζουν την πραγματοποίηση της συστηματικής ανασκόπησης και μετα-ανάλυσης. Συγχρόνως,
μέσα από την ύλη του μαθήματος αυτού οι φοιτητές εκπαιδεύονται στα στάδια που πρέπει να συμπεριλαμβάνονται
σε μία ερευνητική μελέτη, στην τεκμηρίωση του σκοπού
της μελέτης, στην ανάπτυξη των ερευνητικών υποθέσεων,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
στην επιλογή πραγματοποίησης ποσοτικής ή ποιοτικής
ερευνητικής μελέτης ή συνδυασμό ποσοτικής και ποιοτικής, στη δειγματοληψία, στις μεθόδους συλλογής του
δείγματος, στη χρήση ψυχομετρικών εργαλείων και στη
στατιστική επεξεργασία και ερμηνεία των αποτελεσμάτων.
Το μάθημα αυτό σκοπό έχει την ενδυνάμωση των φοιτητών προκειμένου να πραγματοποιήσουν ερευνητικές
μελέτες στην ψυχιατρική και τις επιστήμες υγείας.
Ειδικότερα, οι φοιτητές θα προσεγγίζουν θέματα που
άπτονται του αντικειμένου της ψυχιατροδικαστικής, χρησιμοποιώντας τον κατάλληλο σχεδιασμό ερευνητικών
μελετών και την επιλογή της κατάλληλης μεθοδολογίας
προκειμένου να απαντηθεί το ερευνητικό ερώτημα.
Β’ Εξάμηνο
1) Ηθική: Εφαρμοσμένη Φιλοσοφία:
Η ύλη του μαθήματος αυτού στοχεύει στην εξοικείωση των φοιτητών με θέματα που άπτονται στην ηθική
φιλοσοφία, αλλά και την ευαισθητοποίηση τους για τη
σύνδεση των βασικών αυτών αρχών με την καθημερινή
κλινική πρακτική.
Στο πλαίσιο του μαθήματος οι φοιτητές θα εμβαθύνουν στις αρχές της αριστοτέλειας ηθικής, αλλά και της
βιοηθικής και θα κατανοήσουν τη σημασία να τις εφαρμόζουν στο επαγγελματικό τους πεδίο με συγκεκριμέ-
να παραδείγματα. Η ύλη του μαθήματος θα συμβάλλει
στην εφαρμογή της ηθικής επιχειρηματολογίας και θα
προσεγγίζει και θα τεκμηριώνει την εφαρμογή των βασικών θεωριών στα πεδία που δρα. Τέλος, το μάθημα
αυτό στοχεύει στην επίταση της ευαισθητοποίησης των
φοιτητών για την έννοια του στίγματος και των συνεπειών του στους ψυχιατρικούς και ψυχιατροδικαστικούς
ασθενείς. Οι φοιτητές θα αποκτήσουν γνώσεις και δεξιότητες για την αναγνώριση κατ’ αρχάς και στη συνέχεια
για την αντιμετώπιση και καταπολέμηση του στίγματος.
2) Πρακτική Ηθική και Δεοντολογία:
Το μάθημα αυτό στοχεύει στην απόκτηση γνώσεων
σχετικά με τα ζητήματα Ηθικής και Δεοντολογίας, που
αφορούν στην Ψυχιατρική, στην Ψυχοθεραπεία, στην
Παιδοψυχιατρική και στην Ψυχογηριατρική, με έμφαση
όμως στην Ψυχιατροδικαστική. Οι φοιτητές θα αποκτήσουν γνώσεις και δεξιότητες για να εφαρμόζουν τις αρ-
χές και τη δεοντολογία στους χώρους εργασίας τους ή
στο να εκπονούν ερευνητικές μελέτες ακολουθώντας,
έχοντας ως γνώμονα τις αρχές και τη δεοντολογία που
πρεσβεύει η επιστήμη τους. Θα είναι σε θέση να αντιληφθούν τις ηθικές και δεοντολογικές δυσκολίες στην
επαγγελματική τους ζωή και να χειρίζονται τις αντιμετωπίζουν με επάρκεια.
3) Βία και Θεωρίες Επιθετικότητας:
Το μάθημα αποσκοπεί στην παροχή γνώσεων που
θα βοηθήσουν τους φοιτητές να κατανοήσουν βασικές
θεωρίες για τη βία και την επιθετικότητα, η οποία έχει
άμεση σχέση με την Ψυχιατροδικαστική.
Πιο συγκεκριμένα, θα τεθούν οι ορισμοί και οι εννοιολογικές προσεγγίσεις που αφορούν τη βία και την
επιθετικότητα, ενώ οι φοιτητές θα κατανοήσουν τις διάφορες κατατάξεις βίας και επιθετικότητας. Εν συνεχεία,
θα γνωρίσουν τα εργαλεία μέτρησης της βίας και της
επιθετικότητας και θα αποκτήσουν δεξιότητες σχετικά
με τη χρήση και την εφαρμογή τους στην ψυχιατρική και
ψυχολογική αξιολόγηση ψυχιατρικών και ψυχιατροδικαστικών ασθενών, με στόχο την καλύτερη κατανόηση της
ψυχοπαθολογίας, της προσωπικότητας, της νοημοσύνης
τους και με απώτερο σκοπό την καλύτερη αντιμετώπιση
και υποστήριξή τους και τη μείωση της βίας και επιθετικότητας στα περιβάλλοντα που διαβιούν οι Ψυχιατρο-
δικαστικοί ασθενείς (είτε αυτά είναι κλειστά, όπως τα
καταστήματα κράτησης είτε στην κοινότητα.
Στο πλαίσιο του μαθήματος θα αναλυθούν επίσης οι
διάφορες προσεγγίσεις της βίας και της επιθετικότητας,
όπως η ψυχαναλυτική προσέγγιση, η νευροβιολογική
προσέγγιση και ο ρόλος της γενετικής προδιάθεσης και
της κληρονομικότητας στην βία και την επιθετικότητα,
ώστε οι φοιτητές να κατανοήσουν επαρκώς και να έχουν
ολοκληρωμένη γνώση των θεωριών για την αντιμετώπιση της βίας και της επιθετικής συμπεριφοράς και να
είναι σε θέση να συλλέξουν στοιχεία για αυτήν στα περιστατικά που διαχειρίζονται.
4) Κοινωνιολογική-Εγκληματολογική θεώρηση βίας:
Ο στόχος του μαθήματος είναι η κατανόηση των μορφών βίας υπό το πρίσμα μιας κοινωνιολογικής και εγκλη-
ματολογικής θεώρησης.
Το περιεχόμενο του μαθήματος περιλαμβάνει την κατανόηση των διαστάσεων του εγκλήματος, της διαπρο-
σωπικής βίας, της συλλογικής βίας, με ειδική αναφορά
στην σεξουαλική βία είτε πρόκειται για αυθόρμητη βία
και εγκληματικότητα είτε για οργανωμένη. Περαιτέρω,
αναλύεται η έννοια της κοινωνικής βίας, της βίας του πολιτικού ακτιβισμού και των οργανωμένων οπαδών, των
παράνομων πολιτικών οργανώσεων, του οργανωμένου
εγκλήματος και της μαζικής βίας και της εμφάνισης της
τρομοκρατίας, καθώς και της κρατικής βίας.
Το μάθημα αυτό δίνει τη δυνατότητα στους φοιτητές
να εξοικειωθούν με την αξιολόγηση και ανάλυση διαφόρων μορφών βίας και να αποκτήσουν γνώσεις και
δεξιότητες εφαρμογής των γνώσεων αυτών στο πεδίο
της εργασίας τους. Η κοινωνιολογική - εγκληματολογική
θεώρηση της βίας βοηθά περαιτέρω την αναγνώριση
και εδραίωση του βιο-ψυχο-κοινωνικού μοντέλου στο
πεδίο της Ψυχιατροδικαστικής.
5) Βία-Ιατροδικαστικά δεδομένα:
Το μάθημα θέτει ως στόχο την εξοικείωση των φοιτητών στην ανίχνευση εγκλημάτων και βίας, γνωρίζοντας
και χρησιμοποιώντας τα ιατροδικαστικά και τοξικολογικά ευρήματα.
Παράλληλα στοχεύει στην κατάκτηση των απαραίτητων γνώσεων και στην καλλιέργεια των αναγκαίων δε-
ξιοτήτων ώστε οι φοιτητές να έχουν τη δυνατότητα να
χρησιμοποιούν τις πληροφορίες που συλλέγουν από το
πρόσθετο ιατροδικαστικό υλικό, τοξικολογικές εξετάσεις,
κ.α. στην αξιολόγηση των ασθενών με σκοπό τη συγγραφή ψυχιατρικής - ψυχολογικής πραγματογνωμοσύνης,
στις περιπτώσεις που υπάρχει εμπλοκή με το νόμο.
Ακόμη, οι φοιτητές θα αποκτήσουν γνώσεις, ικανότητες και δεξιότητες που θα τους επιτρέπουν να εντοπίζουν
και να αξιολογούν τις περιπτώσεις κακοποίησης με θύματα ενήλικες ή ανηλίκους, ακόμη και ζώα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
Επιπρόσθετα, οι γνώσεις που θα αποκομίσουν οι φοιτητές από το συγκεκριμένο μάθημα, θα τους δώσουν τη
δυνατότητα να αξιολογούν τα ευρήματα μιας ιατροδικαστικής έκθεσης με επιστημονικό τρόπο, χρησιμοποιώ-
ντας και την κριτική τους σκέψη.
6) Διαχείριση-Αντιμετώπιση βίας:
Το μάθημα στοχεύει στην παροχή γνώσεων για τη
διαχείριση και την αντιμετώπιση της βίας με ιδιαίτερη
έμφαση στην ενδοοικογενειακή βία. Στόχος είναι οι φοιτητές να κατανοήσουν τις διαστάσεις του φαινομένου και
να δράσουν διεπιστημονικά για την αντιμετώπισή του.
Στην ύλη του μαθήματος, συμπεριλαμβάνεται επίσης
η εξοικείωση με την έννοια του Profiling - Σκιαγράφηση προφίλ δράστη, η σημασία και η συμβολή του στην
ανίχνευση των δραστών εγκληματικών πράξεων, καθώς
και σημασία του στην προσέγγιση του φαινομένου της
τρομοκρατίας και την αντιμετώπιση της.
Επίσης, αναλύονται οι τρόποι αντιμετώπισης και διαχείρισης της βίας σε εξεγέρσεις και συγκρούσεις. Οι
φοιτητές θα αποκτήσουν εκείνες τις γνώσεις και τις δεξιότητες που θα ενισχύσουν την επαγγελματική τους
ιδιότητα και θα συμβάλλουν στην αντιμετώπιση τέτοιων
φαινομένων.
Ακόμη, θέτεται ως στόχος να αποκτήσουν γνώσεις οι
φοιτητές για το πως διαχειρίζεται η βία εντός φυλακής
και δη για τους ψυχιατροδικαστικούς ασθενείς, όπως
και για το ρόλο της αστυνομίας στη διαχείριση της βίας
εντός και εκτός φυλακής.
Στο πλαίσιο του μαθήματος αναδεικνύεται η σημασία
της διαχείριση της βίας στο πλαίσιο Ψυχιατρικής Κλινικής: καθηλώσεις, κλινοστατισμός, φαρμακοθεραπεία,
ενώ δίνονται όλες οι απαραίτητες γνώσεις και δεξιότητες
που θα βοηθήσουν τους επαγγελματίες ψυχικής υγείας
να εφαρμόζουν πρωτόκολλα αντιμετώπισης της βίας σε
ψυχιατρικό πλαίσιο, προλαμβάνοντας εγκαίρως περιπτώσεις εκδήλωσης επιθετικής και βίαιης συμπεριφοράς
των ασθενών εντός ψυχιατρικής κλινικής.
Γ’ Εξάμηνο
1) Ψυχική νόσος και παραβατικότητα:
Το μάθημα επιδιώκει να εκπαιδεύσει τους φοιτητές
στη σύνδεση της ψυχικής νόσου με την παραβατικότητα.
Αναλύονται διεξοδικά οι ψυχικές διαταραχές και αναδεικνύεται η συσχέτισή τους με την επιθετικότητα, την
παραβατικότητα και την εγκληματική συμπεριφορά. Πιο
συγκεκριμένα, το μάθημα περιλαμβάνει τη σύνδεση των
συναισθηματικών διαταραχών με την παραβατικότητα
και ειδικά της διπολικής διαταραχής και της κατάθλιψης.
Τη σύνδεση των διαταραχών αυτών με συγκεκριμένες
εγκληματικές πράξεις, όπως κλεπτομανία, αλλά και με
εγκλήματα, όπως παιδοκτονία.
Γίνεται ιδιαίτερη ανάλυση επίσης της σύνδεσης μεταξύ
σχιζοφρένειας και παραβατικότητας/εγκληματικής συμπεριφοράς. Ενώ τίθεται το ζήτημα του καταλογισμού
της πράξης σε περιπτώσεις εγκλημάτων, καθώς επίσης
αναδεικνύονται και τα συμπτώματα εκείνα της σχιζοφρένειας (θετικά-αρνητικά συμπτώματα), τα οποία αφορούν
τον καταλογισμό.
Το μάθημα στοχεύει στην κατανόηση της συσχέτισης
μεταξύ επιθετικής και βίαιης συμπεριφοράς και ύπαρξης
ψυχιατρικής διαταραχής. Οι φοιτητές θα αποκτήσουν
γνώσεις που θα εφαρμόζουν στο επαγγελματικό τους
πεδίο κατά την αξιολόγηση των ψυχιατρικών ασθενών
και τη δόμηση πραγματογνωμοσύνης για τους ασθενείς
αυτούς, για την ανάδειξη της επίδρασης της διαταραχής
στην πραγματοποίηση της όποιας εγκληματικής πράξης.
2) Άλλες ψυχικές διαταραχές και παραβατικότητα-δικαιοπραξία:
Το μάθημα συνεχίζει και επεκτείνει το προηγούμενο
μάθημα και αποσκοπεί στην παροχή γνώσεων που θα
βοηθήσουν τους φοιτητές να κατανοήσουν τη σύνδεση
ψυχιατρικών διαταραχών με την παραβατική συμπεριφορά και το έγκλημα, καθώς και με την ικανότητα δικαι-
οπραξίας σε περιπτώσεις ύπαρξης άνοιας.
Στο πλαίσιο του μαθήματος αναλύονται η σύνδεση
της Ιδεοψυχαναγκαστικής διαταραχής με την παραβατικότητα, η σύνδεση της μετατραυματικής διαταραχής
άγχους (PTSD) και της παραβατικότητας, οι αγχώδεις
διαταραχές και η σχέση τους με την παραβατικότητα
και ειδικά, η διαταραχή πανικού και η σύνδεση της με
την παραβατικής συμπεριφορά. Οι διαταραχές αυτές
έχουν ιδιαίτερη βαρύτητα στις περιπτώσεις που αιτείται
αποζημίωση.
Ακόμη, οι φοιτητές θα εξοικειωθούν με τις έννοιες του
ντελίριο και τη σύνδεση με τη βία, ενώ θα αποκτήσουν
εξειδικευμένες γνώσεις για τη διαχείριση και αντιμετώπιση αυτή της ιατρικής κατάστασης.
Επιπλέον, θα κατανοήσουν την επίδραση της άνοιας
στην ικανότητα δικαιοπραξίας, όπως και τη σύνδεση της
άνοιας με τη θυματοποίηση. Βασικό στόχο αποτελεί η
αξιολόγηση των περιπτώσεων εκείνων, που τα άτομα
εμφανίζουν άνοια και τίθενται ζητήματα ικανότητας για
δικαιοπραξία, σε περιπτώσεις όπως συγγραφή διαθήκης,
χρήσης αναισθησίας ή συναίνεσης σε χειρουργικές πράξεις, κ.α. Οι φοιτητές θα εφαρμόσουν αυτές τις γνώσεις
από το μάθημα στην πράξη. Δίνονται παραδείγματα τέτοιων περιπτώσεων καθ’ όλη τη διάρκεια του μαθήματος,
μέσα από τα οποία οι φοιτητές εξασκούνται πρακτικά,
εφαρμόζοντας τη θεωρητική γνώση, που έχουν αποκομίσει.
3) Σεξουαλικά εγκλήματα:
Στο πλαίσιο του μαθήματος παρέχονται εξειδικευμένες
γνώσεις που θα βοηθήσουν τους φοιτητές να κατανοήσουν τη σεξουαλική παραβατικότητα και εγκληματι-
κότητα.
Οι φοιτητές εισάγονται σε όλες τις θεματικές ενότητες
που σχετίζονται με τις παραφιλίες, καθώς και με την παιδοφιλία και το διαδίκτυο.
Αναπτύσσεται η προσέγγιση του φαινομένου του βιασμού και της σωματεμπορίας, και αναδεικνύονται τα ζη-
τήματα που σχετίζονται με τη σεξουαλική εκμετάλλευση
ανηλίκων και ενηλίκων, όπως επίσης και ζητήματα που
αφορούν την εργασιακή εκμετάλλευση.
Το μάθημα στοχεύει τόσο στην κατανόηση των ζητημάτων που σχετίζονται με τα σεξουαλικά εγκλήματα, όσο
και στη διαχείριση και αντιμετώπιση των φαινομένων,
αλλά και των δραστών και των θυμάτων.
4) Εξαρτήσεις και παραβατικότητα:
Στόχος του μαθήματος αυτού είναι κατανόηση και η
εξειδίκευση των φοιτητών στη σύνδεση της παραβαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
τικότητας και της χρήσης ουσιών. Αναπτύσσονται οι
πολιτικές αντιμετώπισης των ουσιοεξαρτημένων ατόμων που υπάρχουν διεθνώς, ενώ γίνεται λόγος για τη
σχετική νομοθεσία. Παράλληλα, το μάθημα στοχεύει
στην εφαρμογή αυτών των γνώσεων από τους φοιτητές στους επαγγελματικούς χώρους, όπου εργάζονται
με σκοπό την αντιμετώπιση και διαχείριση αυτών των
περιπτώσεων.
Ιδιαίτερο βάρος δίνεται στη σύνδεση του αλκοόλ με
τη βία και την εγκληματικότητα. Συζητούνται οι περιπτώσεις που η χρήση αλκοόλ αυξάνει τις πιθανότητες
εκδήλωσης επιθετικής και βίαιης συμπεριφοράς, αλλά
και εγκλήματος.
Προσεγγίζεται επίσης και παρέχονται γνώσεις και
δεξιότητες αντιμετώπισης της διπλής διάγνωσης, όπως
συννόσηση ουσιών με διαταραχές προσωπικότητας και
άλλες ψυχικές διαταραχές, ενώ δίνονται εκείνες οι γνώσεις που θα βοηθήσουν τους φοιτητές στην εκτίμηση
της επικινδυνότητας και στην πρόληψή της.
5) Ειδικά θέματα:
Στην ενότητα αυτή αναλύονται και διδάσκονται ειδικά
θέματα της Ψυχιατροδικαστικής. Στόχος του μαθήματος
είναι η ανάλυση των διαταραχών ελέγχου παρορμήσεων
και της σύνδεσης με τη βία. Οι φοιτητές θα αποκτήσουν
εξειδικευμένες γνώσεις για εξειδικευμένα θέματα, όπως
του εθισμού στα τυχερά παιχνίδια και στον τζόγο και της
παρορμητικότητας, ενώ θα κατανοήσουν την ύπαρξη ή
μη του καταλογισμού σε αυτές τις διαταραχές. Θα αναλυθούν επίσης οι σωματόμορφες διαταραχές, το ηλε-
κτρονικό έγκλημα/cyber bullying, η ιντερνετική παιδική
πορνογραφία και η διασπορά ψευδών ειδήσεων.
Το μάθημα στοχεύει στην παροχή των κατάλληλων δεξιοτήτων στους φοιτητές για τη αναγνώριση, διαχείριση
και αντιμετώπιση αυτών των ειδικών θεμάτων.
6) Διαταραχές προσωπικότητας και έγκλημα:
Το μάθημα στοχεύει στην παροχή γνώσεων που θα βοηθήσουν τους φοιτητές ώστε να κατανοήσουν τη συσχέ-
τιση των διαταραχών προσωπικότητας με το έγκλημα.
Πιο συγκεκριμένα, θα αναλυθούν σε βάθος και με
λεπτομέρειες οι διαταραχές προσωπικότητας που συνδέονται σε υψηλότερο ποσοστό με την επιθετική και
εγκληματική συμπεριφορά. Θα αναλυθεί επομένως η
μεθοριακή διαταραχή προσωπικότητας, η αντικοινωνική διαταραχή προσωπικότητας, ενώ θα γίνει σαφής και
κατανοητή η διάκριση της ψυχοπάθειας από την αντικοινωνική διαταραχή προσωπικότητας.
Οι φοιτητές θα κατανοήσουν τον τρόπο σύνδεσης
και ανάπτυξης της επιθετικότητας στις γυναίκες και τις
γυναικοκτονίες και θα εκπαιδευτούν στη διαχείριση και
αντιμετώπιση αυτών των φαινομένων.
Στόχος επίσης του μαθήματος είναι η ανάδειξη της
έννοιας της αξιολόγησης της επικινδυνότητας και η σημασία της, καθώς οι φοιτητές θα εκπαιδευτούν στο να
εντοπίζουν και να αξιολογούν τους ανθρώπους εκείνους
που προσέρχονται σε διάφορες ψυχιατρικές δομές ή είναι στην φυλακή στο να εκδηλώσουν βίαιη και επιθετική
συμπεριφορά ή να προβούν εκ νέου σε μία εγκληματική
πράξη, με απώτερο στόχο την έγκαιρη παρέμβαση και
πρόληψη αυτών των συμπεριφορών.
7) Ψυχιατροδικαστική παιδιών και εφήβων:
Το μάθημα εμβαθύνει στην εφαρμογή της ψυχιατροδικαστικής παιδιών και εφήβων.
Πιο συγκεκριμένα, αναλύεται η σύνδεση των πρώιμων τραυματικών εμπειριών με την παραβατικότητα, η
κατανόηση τις σύνδεσης των κοινωνικών αντιξοοτήτων
με την εκδήλωση παραβατικότητας. Το μάθημα στοχεύει
στην τεκμηριωμένη προσέγγιση των περιπτώσεων εμφάνισης διαταραχής διαγωγής ή διαταραχής ελλειμμα-
τικής προσοχής/υπερκινητικότητας και της σύνδεσης
τους με την παραβατική συμπεριφορά στους ανήλικους.
Παρέχονται επίσης γνώσεις για την αντιμετώπιση αυτών
των περιπτώσεων εγκαίρως και περιγράφονται τρόποι
παρέμβασης.
Στο πλαίσιο του μαθήματος οι φοιτητές κατανοούν
τη σύνδεση των διαταραχών αυτιστικού φάσματος και
της νοητικής υστέρησης με την εκδήλωση βίαιης και
επιθετικής συμπεριφοράς στους ανηλίκους, αλλά και την
εξέλιξη τους στην ενήλικο ζωή.
Οι φοιτητές αποκτούν γνώσεις σχετικές με την λεπτομερή εκτίμηση της γονεϊκής ικανότητας και τους τρό-
πους αξιολόγησης σε περιπτώσεις επιμέλειας ανηλίκων
ή εισαγγελικής εντολής για ζητήματα κακοποίησης και
παραμέλησης. Τέλος, εκπαιδεύονται στην προσέγγιση
των παιδιών, όταν τίθενται ζητήματα κακοποίησης/παραμέλησης στις καταθέσεις που δίνουν αυτά τα παιδιά
και τη σημασία της συμπερίληψης των καταθέσεων αυτών στις πραγματογνωμοσύνες τους, με απώτερο σκοπό
την καλύτερη γνωμοδότηση, που θέτει το συμφέρον του
παιδιού πρώτα.
8) Προσποίηση-Υπόκριση:
Το μάθημα αυτό έχει ως κύριο στόχο την παροχή
γνώσεων στους φοιτητές σχετικά με τις διαταραχές προσποίησης και τις διαταραχές μετατροπής. Η προσποίη-
ση και η υπόκριση είναι προβλήματα που εμφανίζονται
συχνά στην Ψυχιατροδικαστική. Οι φοιτητές έχουν τη
δυνατότητα να προσεγγίσουν αυτές τις διαταραχές, να
κατανοήσουν το θεωρητικό υπόβαθρο και τη σύνδεσή
τους με την εγκληματικότητα. Το μάθημα στοχεύει να
εκπαιδευτούν οι φοιτητές στον τρόπο αντιμετώπισης
και διαχείρισης των ασθενών με αυτές τις διαταραχές και
να εφαρμόσουν πολιτικές πρόληψης αποφυγής εγκληματικών πράξεων ή πολιτικές πρόληψης της εγκλημα-
τικής υποτροπής. Αποσκοπεί επίσης στην αναγνώριση
της βαρύτητας και της σημασίας της πιθανολόγησης της
υπόκρισης σε άτομα που αξιολογούνται στο πλαίσιο
πραγματογνωμοσύνης.
Δ’ Εξάμηνο
1) Πραγματογνώμων και Δίκη:
Το μάθημα στοχεύει στην απόκτηση εξειδικευμένων
γνώσεων των φοιτητών, που ενδιαφέρουν τις περιπτώσεις, όπου ζητείται η συγγραφή πραγματογνωμοσύνης
και της χρήσης αυτής στο πλαίσιο μιας δικαστικής υπόθεσης είτε ποινικού είτε αστικού δικαίου.
Στο πλαίσιο του μαθήματος αναλύεται ο ρόλος του
Πραγματογνώμονα στη δίκη, η ικανότητα καταλογισμού
στην ποινική δίκη, τόσο από την πλευρά του ειδικού ψυχικής υγείας, όσο και από την πλευρά του νομικού. Ενώ,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
οι φοιτητές εκπαιδεύονται στη σύνταξη πραγματογνωμοσύνης και έκθεσης τεχνικού συμβούλου αξιολογώντας
με ψυχιατρική συνέντευξη, λήψη ιστορικού και ψυχομετρική αξιολόγηση, τον καταλογισμό της πράξης.
Το μάθημα συμβάλλει στην απόκτηση γνώσεων για
την αξιολόγηση περιπτώσεων ικανότητας δικαιοπραξίας,
είτε για διαθήκες είτε για άλλες πράξεις και τη σύνταξη
πραγματογνωμοσύνης και εκθέσεων τεχνικού συμβούλου για αστικές δίκες.
Επιπλέον, οι φοιτητές μέσα από τις γνώσεις αυτού του
μαθήματος προσεγγίζουν τις περιπτώσεις εξαρτήσεων
ουσιών για δικαστική χρήση. Και τέλος, αναδεικνύεται
ο ουσιώδης ρόλος της ψυχιατροδικαστικής στην κοινωνική εργασία και οι φοιτητές έχουν τη δυνατότητα να
γνωρίσουν τον τρόπο εφαρμογής και τις μεθόδους που
χρησιμοποιούνται.
2) Παρουσία στο Δικαστήριο:
Οι στόχοι του συγκεκριμένου μαθήματος επικεντρώνονται στη σύνταξη Πραγματογνωμοσύνης σε διαμάχες
για την επιμέλεια τέκνων, όπως και στη σύνταξη Πραγματογνωμοσύνης για υποθέσεις του νόμου περί ναρ-
κωτικών. Ενώ, αναδεικνύεται το θέμα της νεκροτομής
στους εξαρτημένους και η σημασία των ευρημάτων της.
Οι φοιτητές εκπαιδεύονται μέσα από περιπτώσεις και
παραδείγματα που τους δίνονται εντός του μαθήματος στη συγγραφή πραγματογνωμοσύνης. Παράλληλα
αποκτούν σαφή εικόνα των δυσκολιών της κατάθεσης
στο δικαστήριο στα πλαίσια αντιδικίας είτε αστικού είτε
ποινικού δικαίου
3) Έρευνα στην Ψυχιατροδικαστική:
Το μάθημα αποσκοπεί στην παροχή γνώσεων που θα
βοηθήσουν τους φοιτητές να προσεγγίσουν ερευνητικά
θέματα που σχετίζονται με την ψυχιατροδικαστική επιστήμη και θα τους βοηθήσει πρακτικά στην διαμόρφωση
και υλοποίηση του ερευνητικού πρωτοκόλλου της διπλωματικής τους εργασίας στα πλαίσια του Μεταπτυχιακού.
Οι φοιτητές θα αποκτήσουν γνώσεις που αφορούν τις
βασικές αρχές Ψυχομετρίας, το σχεδιασμό έρευνας και
τις μεθόδους συλλογής στοιχείων, ενώ θα εξοικειωθούν
με τους τρόπους συγγραφής διπλωματικής εργασίας,
μέσα από οδηγίες. Κύριος στόχος του μαθήματος είναι
να αποκτήσουν πλήρη γνώση του τρόπου οργάνωσης
και σχεδιασμού της διπλωματικής τους εργασίας.
4) Διπλωματική εργασία:
Οι φοιτητές στο πλαίσιο του εκπαιδευτικού προγράμματος του Π.Μ.Σ. καλούνται να εκπονήσουν Διπλωματική
Εργασία, η οποία συνιστά αυτοτελή επιστημονική και
συστηματική προσέγγιση ενός θέματος.
Στόχος της διπλωματικής εργασίας είναι οι φοιτητές
στηριζόμενοι στην υπάρχουσα βιβλιογραφία και έρευνα
αλλά και στα δικά τους προσωπικά ενδιαφέροντα που
αναδείχθηκαν κατά την διάρκεια των σπουδών τους,
να συνθέσουν τα υπάρχοντα δεδομένα και να εξάγουν
νεότερα δεδομένα και αποτελέσματα σχετικά με το υπό
μελέτη θέμα.
Οι φοιτητές θα προσεγγίσουν υπό εποπτεία και υποστήριξη τόσο σε επιστημονικά όσο και σε πρακτικά θέ-
ματα ένα ερευνητικό ερώτημα που άπτεται στο ερευνητικό πεδίο της ψυχιατροδικαστικής με στόχο την εξαγωγή
συμπερασμάτων, που έχουν προκύψει σύμφωνα με τους
κανόνες της επιστημονικής έρευνας και με απώτερο σκοπό την προαγωγή της επιστήμης της ψυχιατροδικαστικής
και την εφαρμογή των ευρημάτων τόσο στην καθημερινή
κλινική πρακτική, όσο και στην κοινωνία.
Θα πρέπει να σημειωθεί ότι η πρακτική άσκηση συνδέεται και είναι μέρος των προαναφερθέντων μαθημάτων.
Αφορά, δε, σε: Δικαστήρια-Δικαστήρια ανηλίκων, Φυλακές, Ψυχιατρείο Κρατουμένων, Μονάδες Απεξάρτησης,
Παρακολούθηση του Ειδικού Εξωτερικού Ιατρείου Ψυχιατροδικαστικής, Χαμόγελο του παιδιού, Εργαστήριο Ια-
τροδικαστικής και Τοξικολογίας Πανεπιστημίου Αθηνών,
Ιατρείο Ψυχογηριατρικής, Συμβουλευτικούς σταθμούς
κακοποιημένων γυναικών, Διεύθυνση Εγκληματολογικών Ερευνών, κ.ά.
Άρθρο 7
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ/ΤΡΙΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων κ.λπ. είναι υποχρεωτική. Ένας/μία μεταπτυχιακός/η φοιτητής/τρια θεω-
ρείται ότι έχει παρακολουθήσει κάποιο μάθημα (και επομένως έχει δικαίωμα συμμετοχής στις εξετάσεις) μόνο
αν έχει παρακολουθήσει τουλάχιστον το 80% των ωρών
του μαθήματος. Σε αντίθετη περίπτωση, ο/η μεταπτυχιακός/η φοιτητής/τρια υποχρεούται να παρακολουθήσει
εκ νέου το μάθημα κατά το επόμενο ακαδημαϊκό έτος.
Σε περίπτωση που το ποσοστό απουσιών φοιτητή/τρια
ξεπερνά το 25% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από
τη Σ.Ε., η οποία γνωμοδοτεί σχετικά στη Συνέλευση του
Τμήματος Ιατρικής της Σχολής Επιστημών Υγείας.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται
να παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή/
και προφορικές εξετάσεις ή/και με εκπόνηση εργασιών
καθ’ όλη τη διάρκεια του εξαμήνου ή γραπτές εργασίες,
ή και να εφαρμόσει συνδυασμό όλων των παραπάνω.
Ο τρόπος αξιολόγησης ορίζεται από τον/ην διδάσκοντα/
ούσα του κάθε μαθήματος. Κατά τη διεξαγωγή γραπτών
ή/και προφορικών εξετάσεων, ως μεθόδων αξιολόγησης, εξασφαλίζεται υποχρεωτικά το αδιάβλητο της δι-
αδικασίας. Η βαθμολόγηση γίνεται στην κλίμακα 1-10.
Τα αποτελέσματα των εξετάσεων ανακοινώνονται από
τον διδάσκοντα και αποστέλλονται στη Γραμματεία του
Π.Μ.Σ. και του Τμήματος Ιατρικής της Σχολής Επιστημών Υγείας μέσα σε τέσσερις (4) εβδομάδες το αργότερο
από την εξέταση του μαθήματος. Σε περίπτωση που κατ’
επανάληψη σημειώνεται υπέρβαση του ανωτέρω ορίου
από διδάσκοντα/ουσα, ο/η Διευθυντής/ντρια του Π.Μ.Σ.
ενημερώνει σχετικά τη Συνέλευση του Τμήματος Ιατρικής της Σχολής Επιστημών Υγείας.
8.5 Το ποσοστό συμμετοχής ενδεχόμενων εργασιών
και σεμιναρίων στον τελικό βαθμό του κάθε μαθήματος
καθορίζεται για κάθε μάθημα ξεχωριστά, έπειτα από εισήγηση του/ης διδάσκοντα/ουσας κάθε μαθήματος και
αναγράφεται στον Οδηγό Σπουδών του Π.Μ.Σ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται να
εφαρμόζονται εναλλακτικές μέθοδοι αξιολόγησης, όπως
η διεξαγωγή γραπτών ή/και προφορικών εξετάσεων με
τη χρήση ηλεκτρονικών μέσων, υπό την προϋπόθεση
ότι εξασφαλίζεται το αδιάβλητο της διαδικασίας της
αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της Σ.Ε
και εισήγηση της επιτροπής ΑμεΑ του Τμήματος Ιατρικής
της Σχολής Επιστημών Υγείας και λαμβάνοντας υπόψη
τις σχετικές οδηγίες της Μονάδας Προσβασιμότητας
Φοιτητών με αναπηρία.
8.8 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.9 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.10 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο, η
άσκηση δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης του Τμήματος Ιατρικής της Σχολής Επιστημών Υγείας.
8.12 Αν ο/η φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.13 Τα γραπτά φυλάσσονται υποχρεωτικά και με
επιμέλεια του υπεύθυνου του μαθήματος για δύο (2)
χρόνια. Μετά την πάροδο του χρόνου αυτού τα γραπτά
παύουν να έχουν ισχύ και με ευθύνη της Συνέλευσης
του Τμήματος Ιατρικής της Σχολής Επιστημών Υγείας συντάσσεται σχετικό πρακτικό και καταστρέφονται - εκτός
αν εκκρεμεί σχετική ποινική, πειθαρχική ή οποιαδήποτε
άλλη διοικητική διαδικασία.
8.14 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ɇɅɀ
/
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών μαθημάτων του
Π.Μ.Σ. και να εκπονήσει μεταπτυχιακή διπλωματική εργασία, συγκεντρώνοντας έτσι εκατόν είκοσι (120) ECTS.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
Άρθρο 9
ΕΚΠΟΝΗΣΗ ΜΕΤΑΠΤΥΧΙΑΚΗΣ
ΔΙΠΛΩΜΑΤΙΚΗΣ ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας (ΜΔΕ) δύναται να πραγματοποιηθεί μετά την παρα-
κολούθηση όλων των μαθημάτων του προγράμματος
σπουδών του Α’ εξαμήνου.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συντονιστική Επιτροπή ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι
και ο/η επιβλέπων/ουσα. Η γλώσσα συγγραφής της μεταπτυχιακής διπλωματικής εργασίας μπορεί να είναι η
ελληνική ή/και η αγγλική και ορίζεται μαζί με τον ορισμό
του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
Ιατρικής της Σχολής Επιστημών Υγείας ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύ-
ματος (Α.Ε.Ι.) ή Ανώτατου Στρατιωτικού Εκπαιδευτικού
Ιδρύματος (Α.Σ.Ε.Ι.), με πρόσθετη απασχόληση πέραν
των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος Ιατρικής της Σχολής Επιστημών Υγείας ή
άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης του Τμήματος Ιατρικής
της Σχολής Επιστημών Υγείας δύναται να ανατίθεται η
επίβλεψη διπλωματικών εργασιών και σε μέλη Δ.Ε.Π.,
Ε.Ε.Π., Ε.Τ.Ε.Π. και Ε.ΔΙ.Π. του Τμήματος Ιατρικής της Σχολής Επιστημών Υγείας, που δεν έχουν αναλάβει διδακτι-
κό έργο στο Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση του Τμήματος Ιατρικής της Σχολής
Επιστημών Υγείας, μετά την εισήγηση της Σ.Ε., δύναται
να αποφασίσει τη διαγραφή μεταπτυχιακών φοιτητών/
τριών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα όπως το CIVIS, κατά την κείμενη
νομοθεσία.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών ή σε δύο (2) Προγράμματα Μεταπτυχιακών
Σπουδών του Τμήματος Ιατρικής της Σχολής Επιστημών
Υγείας ή άλλου Τμήματος, του ίδιου ή άλλου Α.Ε.Ι.
10.10 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ούσας
από τους/ις μεταπτυχιακούς φοιτητές/τριες (βλ. άρθρο 17).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Π.Μ.Σ. «Ψυχιατροδικαστική» οι μεταπτυχιακοί/ες φοιτητές/τριες καταβάλ-
λουν τέλη φοίτησης που ανέρχονται στο ποσό των χιλίων
ευρώ (1.000,00 €) ανά εξάμηνο. Η καταβολή του τέλους
γίνεται στην αρχή κάθε εξαμήνου.
Άρθρο 11
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από
τα τέλη φοίτησης πραγματοποιείται από τη Συνέλευση
του Τμήματος Ιατρικής της Σχολής Επιστημών Υγείας
και εκδίδεται αιτιολογημένη απόφαση περί αποδοχής
ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
ΥΠΟΤΡΟΦΙΕΣ ΚΑΙ ΒΡΑΒΕΙΑ
Στο πλαίσιο των σπουδών τους οι φοιτητές/τριες δύνανται να λάβουν υποτροφίες και βραβεία.
12.1 Οι υποτροφίες αυτές διακρίνονται σε:
α) Υποτροφίες αριστείας. Το Π.Μ.Σ. δύναται να αποφασίζει για τη χορήγηση χρηματικού ποσού για μία (1) υπο-
τροφία αριστείας σε μεταπτυχιακό/ή φοιτητή/ρια στην
περίπτωση που έχει δοθεί ανάλογη οικονομική δωρεά
ή χορηγία προς το Π.Μ.Σ. για το σκοπό αυτό. Η μία (1)
υποτροφία αριστείας, δύναται να αποδοθεί σε έναν/μία
αριστούχο φοιτητή/τρια του Π.Μ.Σ. βάσει της επίδοσής
τους στα μαθήματα του Α’ και Β’ εξαμήνου. Η υποτροφία
απαλλάσσει τον/τη δικαιούχο της από τα τέλη φοίτησης
του τελευταίου εξαμήνου διδασκαλίας μαθημάτων.
Προϋποθέσεις
Υποψηφιότητα για υποτροφία αριστείας μπορούν να
καταθέσουν οι μεταπτυχιακοί φοιτητές/τριες που έχουν
ολοκληρώσει το ήμισυ της κανονικής διάρκειας φοίτησης. Οι υποψήφιοι/ιες δεν πρέπει να κατέχουν έμμισθη
θέση στον δημόσιο ή τον ιδιωτικό τομέα ούτε να λαμβάνουν υποτροφία από οποιοδήποτε άλλο φορέα για
το συγκεκριμένο χρονικό διάστημα.
Κριτήρια
- βαθμολογική επίδοση στα μαθήματα (με μέσο όρο
μεγαλύτερο ή ίσο του οκτώ) Α’ και Β’ εξαμήνου
- επιτυχής ολοκλήρωση όλων των μαθημάτων σύμφωνα με το πρόγραμμα σπουδών
- ατομικό και οικογενειακό εισόδημα
Σε περίπτωση ισοβαθμίας και σύμπτωσης εισοδήματος, γίνεται κλήρωση. Σε περίπτωση που ο/η φοιτητής/
τρια αποποιηθεί την υποτροφία, παρέχεται στον/στην
επόμενο/η στη σειρά κατάταξης.
Διαδικασία
Οι φοιτητές/τριες μετά την πρόσκληση υποβάλλουν
στη Γραμματεία του Τμήματος Ιατρικής της Σχολής Επιστημών Υγείας αίτηση συνοδευόμενη υποχρεωτικά από
τα κατωτέρω δικαιολογητικά:
1) αναλυτική βαθμολογία,
2) υπεύθυνη δήλωση, υπογεγραμμένη μέσω της πλατφόρμας gov.gr, με το εξής κείμενο: «Δεν κατέχω έμμισθη
θέση στον δημόσιο ή τον ιδιωτικό τομέα ούτε λαμβάνω
υποτροφία από οποιοδήποτε άλλο φορέα για το συγκεκριμένο χρονικό διάστημα»,
3) πρόσφατο εκκαθαριστικό εφορίας (ατομικό και οικογενειακό).
Η Σ.Ε του Π.Μ.Σ. εξετάζει τις υποψηφιότητες και εισηγείται στη Συνέλευση του Τμήματος Ιατρικής της Σχολής
Επιστημών Υγείας, η οποία αποφασίζει σχετικά.
12.2 Βραβεία Αριστείας. Το Π.Μ.Σ. μπορεί να απονέμει
βραβεία αριστείας στους/ις δύο πρώτους φοιτητές/τριες
κάθε σειράς με την ολοκλήρωση των μαθημάτων του Α’
και Β’ εξαμήνου, έπειτα από εισήγηση της Σ.Ε. και απόφαση της Συνέλευσης του Τμήματος Ιατρικής της Σχο-
λής Επιστημών Υγείας. Τα βραβεία δεν έχουν οικονομικό
όφελος. Το βραβείο υπογράφεται από τον Διευθυντή/
ντρια του Π.Μ.Σ. και τον/την Πρόεδρο του Τμήματος
Ιατρικής της Σχολής Επιστημών Υγείας.
Προϋποθέσεις
1. Μέσος όρος μαθημάτων Α’ και Β’ εξαμήνου μεγαλύτερος/ίσος του οκτώ.
2. Ολοκλήρωση και επιτυχής εξέταση στην εξεταστική
του Φεβρουαρίου (Α’ εξάμηνο) και Ιουνίου (Β’ εξάμηνο)
στα κανονικά έτη σπουδών (Α’ και Β’ εξάμηνο κάθε σειράς).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
Διαδικασία
Μετά την κατάθεση της βαθμολογίας του Ιουνίου, η
Σ.Ε. εξετάζει τις βαθμολογίες των φοιτητών/τριών της
σειράς, και εφ’ όσον πληρούνται οι προηγούμενες προϋποθέσεις κατατάσσει τους/τις φοιτητές/τριες σε φθίνου-
σα σειρά (ως προς τον μέσο όρο της βαθμολογίας τους)
και εισηγείται στη Συνέλευση του Τμήματος Ιατρικής της
Σχολής Επιστημών Υγείας την απονομή βραβείων στους/
ις τρεις (3) πρώτους φοιτητές/τριες.
Μέσος Όρος: Σε όλες τις περιπτώσεις απονομής υποτροφιών ή βραβείων ο μέσος όρος υπολογίζεται από
τον τύπο:
ɀɹʍʉʎ Ʉʌʉʎ =
/ɇɅɀ
όπου:
Ν = αριθμός μαθημάτων των εξαμήνων κατά περίπτωση, ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
Άρθρο 13
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ Π.Μ.Σ.
13.1 Για την εύρυθμη λειτουργία του Π.Μ.Σ. διατίθενται αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
του Τμήματος Ιατρικής της Σχολής Επιστημών Υγείας.
13.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία του Τμήματος Ιατρικής
της Σχολής Επιστημών Υγείας του ΕΚΠΑ.
13.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
13.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 14
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ
ΣΤΟ Π.Μ.Σ.
14.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης του Τμήματος Ιατρικής της Σχολής Επιστημών Υγείας στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
Ιατρικής της Σχολής Επιστημών Υγείας ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύ-
ματος (Α.Ε.Ι.) ή Ανώτατου Στρατιωτικού Εκπαιδευτικού
Ιδρύματος (Α.Σ.Ε.Ι.), με πρόσθετη απασχόληση πέραν
των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. του Τμήματος Ιατρικής της Σχολής Επιστημών Υγείας ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2 Όλες οι κατηγορίες διδασκόντων/ουσών δύνανται
να αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Συνέλευσης του
Τμήματος Ιατρικής της Σχολής Επιστημών Υγείας, καθορίζεται το ύψος της αμοιβής κάθε διδάσκοντος/ουσας.
Ειδικώς οι διδάσκοντες/ουσες που έχουν την ιδιότητα
μέλους Δ.Ε.Π. δύνανται να αμείβονται επιπρόσθετα για
έργο που προσφέρουν προς το Π.Μ.Σ., εφόσον εκπληρώνουν τις ελάχιστες εκ του νόμου υποχρεώσεις τους, όπως
ορίζονται στην παρ. 2 του άρθρου 155 του ν. 4957/2022.
Το τελευταίο εδάφιο εφαρμόζεται αναλογικά και για τα
μέλη Ε.Ε.Π., Ε.ΔΙ.Π. και Ε.Τ.ΕΠ., εφόσον εκπληρώνουν τις
ελάχιστες εκ του νόμου υποχρεώσεις τους.
14.3 Με απόφαση της Συνέλευσης του Τμήματος Ιατρικής της Σχολής Επιστημών Υγείας δύναται να ανατίθεται
επικουρικό διδακτικό έργο στους υποψήφιους διδάκτορες του Τμήματος Ιατρικής της Σχολής Επιστημών Υγείας,
υπό την επίβλεψη διδάσκοντος/ουσας του Π.Μ.Σ.
14.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης του Τμήματος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
Ιατρικής της Σχολής Επιστημών Υγείας, κατόπιν εισήγησης της Συντονιστικής Επιτροπής του Π.Μ.Σ.
Οι αποφάσεις της Συνέλευσης του Τμήματος Ιατρικής
της Σχολής Επιστημών Υγείας για την κατανομή του διδακτικού έργου περιλαμβάνουν υποχρεωτικά τα ακόλουθα
στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
14.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης του Τμήματος
Ιατρικής της Σχολής Επιστημών Υγείας ανάθεση διδακτικού έργου δύναται να τροποποιείται κατά τη διάρκεια
του ακαδημαϊκού έτους.
14.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
του Τμήματος Ιατρικής της Σχολής Επιστημών Υγείας
διαπιστώνει την ολοκλήρωση των σπουδών προκειμένου να χορηγηθεί το Δίπλωμα Μεταπτυχιακών Σπουδών
(Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο δεκαδικών ψηφίων, κατά την ακόλουθη κλίμακα: Άριστα (8,5
έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Ψυχιατροδικαστική».
Άρθρο 16
ΟΡΚΩΜΟΣΙΑ
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης του Τμήματος Ιατρικής της Σχολής
Επιστημών Υγείας και σε χώρο του Τμήματος Ιατρικής της
Σχολής Επιστημών Υγείας, παρουσία του/ης Διευθυντή/
ντριας του Π.Μ.Σ., του Προέδρου του Τμήματος Ιατρικής
της Σχολής Επιστημών Υγείας, του/της Κοσμήτορα του
Τμήματος Ιατρικής της Σχολής Επιστημών Υγείας ή του/
της Αναπληρωτή/τριας του/της και, κατά τις δυνατότητες, ενδεχομένως εκπροσώπου του Πρυτάνεως.
16.2 Αίτημα για τελετή ορκωμοσίας μεταπτυχιακών φοιτητών/τριών στη Μεγάλη Αίθουσα Τελετών του Κεντρικού
κτηρίου εξετάζεται κατά περίπτωση από τον Πρύτανη,
βάσει εκτίμησης των εκάστοτε δυνατοτήτων και του αριθμού των ορκιζόμενων που θα δηλώνεται από τη Γραμμα-
τεία του Π.Μ.Σ. στη Διεύθυνση Εκπαίδευσης και Έρευνας.
16.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό, λόγοι
υγείας κ.λπ.), μπορούν να αιτηθούν στη Γραμματεία του
Τμήματος Ιατρικής της Σχολής Επιστημών Υγείας εξαίρεση
από την υποχρέωση καθομολόγησης. Η εξαίρεση από την
υποχρέωση καθομολόγησης εγκρίνεται από τον Πρόεδρο
του Τμήματος Ιατρικής της Σχολής Επιστημών Υγείας και
τον Αντιπρύτανη Ακαδημαϊκών, Διεθνών Σχέσεων και
Εξωστρέφειας.
Άρθρο 17
ΑΞΙΟΛΟΓΗΣΗ Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης.
Το Π.Μ.Σ. αξιολογείται στο πλαίσιο της περιοδικής
αξιολόγησης/πιστοποίησης του Τμήματος Ιατρικής της
Σχολής Επιστημών Υγείας που διοργανώνεται από την
Εθνική Αρχή Ανώτατης Εκπαίδευσης (ΕΘ.Α.Α.Ε.). Στο πλαίσιο αυτό αξιολογείται η συνολική αποτίμηση του έργου
που επιτελέστηκε από κάθε Π.Μ.Σ., ο βαθμός εκπλήρωσης των στόχων που είχαν τεθεί κατά την ίδρυσή του, η
βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους μεταπτυχιακούς
φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχετικά με την ποιότητα
του έργου που παράγεται και τη συμβολή του στην εθνική
στρατηγική για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των Π.Μ.Σ. πραγματοποιείται
σε ετήσια βάση από τη Μονάδα Διασφάλισης Ποιότητας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
Π.Μ.Σ. και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του Π.Μ.Σ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των Π.Μ.Σ. περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του Π.Μ.Σ., έτσι ώστε να εξασφαλίζεται ο σύγχρονος χαρακτήρας του Π.Μ.Σ.,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του Π.Μ.Σ.
Τα αποτελέσματα της αξιολόγησης κοινοποιούνται
στη Σ.Ε. και εξετάζονται ώστε να βελτιώνεται διαρκώς
το επίπεδο σπουδών του Π.Μ.Σ.
Τα αποτελέσματα αξιοποιούνται, κοινοποιούνται και
αποβλέπουν στη βιωσιμότητα του Προγράμματος, το
υψηλό επίπεδο σπουδών, τη βελτίωση των παροχών του
και την αποδοτικότητα των διδασκόντων του.
Άρθρο 18
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028-2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 19
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον ισχύοντα κατά
την εισαγωγή τους στο Π.Μ.Σ. Κανονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 888/07.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200888.pdf | Tokens: 87369]